text: Privat modstykke til stor-institution
  02 maj 2011 kl. 13.23
  Private institutioner som plejehjem og børnehaver breder sig. I dag åbnede en lille privat børnehave i Taulov.
  Børnehuset Villa Gaia er kommet til verden efter, at Fredericia kommune valgte at bygge en stor institution i Taulov med både vuggestue og børnehave og med plads til 180 børn - fordelt på otte stuer.
  Det fik en gruppe forældrene til at danne en privat børnehave i stedet.  
  Fredericias borgmester Thomas Banke klippede det røde bånd kl. 14.
  Den nye børnehave har 42 pladser. 
  Tidligere har bl.a. en forældregruppe i Skibet ved Vejle stiftet deres egen børnehave - som modstykke til en kommunal kæmpe-institution.
  